केंद्र ने छह महीने पहले दिया फंड पर पीएमसीएच में अब तक नहीं बना ड्रग रेजिस्टेंस टीबी वार्ड
पीएमसीएचमें ड्रग रेजिस्टेंस टीबी वार्ड अब तक नहीं बन सका। जबकि केंद्र सरकार ने इसके लिए छह महीने पहले ही 15 लाख रुपए मुहैया करा दिया है। इस वजह से मरीजों को दूसरी जगह रेफर करना पड़ता है।
पीएमसीएच में आरएनटीसीपी कार्यक्रम के नोडल पदाधिकारी डॉ.राणा एनके सिंह ने बताया कि फंड में से कुछ पैसा खर्च हुआ है। पर जगह की कमी से अभी वार्ड नहीं बन पाया है। पीएमसीएच को सिर्फ जगह मुहैया करानी है। बाकी सेटअप का खर्च केंद्र सरकार देगी। ड्रग रेजिस्टेंस टीबी वार्ड में 30 बेड की सुविधा बहाल करनी थी। प्राचार्य डॉ. एसएन सिन्हा के मुताबिक- पुरुष और महिला मरीजों के लिए वार्ड बनाना है। पहले चर्म विभाग के भवन के पास वार्ड बनाने की कोशिश हुई थी। पर वह संभव नहीं हो सका। जगह की कमी से नया वार्ड नहीं बन सका है। केंद्र सरकार ने फंड भी बहुत कम दिया है। इतनी कम राशि में 30 बेड वार्ड का बनाना संभव नहीं लगता है। पीएमसीएच में टीबी और चेस्ट विभाग के हेड डॉ. अशोक शंकर के मुताबिक- ड्रग रेजिस्टेंस टीबी से पीड़ित मरीज की इलाज की व्यवस्था पूरी तरह से अलग होनी चाहिए। उस वार्ड में जाने वाले डॉक्टर, नर्स और पारा मेडिकल स्टाफ के लिए विशेष तरह का मास्क पहनकर जाना पड़ता है। जांच के लिए जिन एक्सपर्ट मशीन की सुविधा बहाल हो गई है।
hin_Deva hin_Deva hin_Deva